
Ugod Község Önkormányzat Képviselő-testületének

15/2009.(XI.25.) rendelete

a közterület használat szabályairól
Ugod Község Önkormányzata Képviselő-testülete a Magyar Köztársaság  Alkotmányáról szóló 1949. évi XX. törvény 44/A. § (2) bekezdésében kapott felhatalmazás alapján a helyi sajátosságokra tekintettel a közterületek használatára és a közterület használat engedélyezésére az alábbi rendeletet alkotja:

Általános rendelkezés

1. § A rendelet célja azon helyi szabályok megállapítása, amelyek községképi, községrendezési, környezetvédelmi, ellátási, közlekedésbiztonsági szempontok figyelembevételével határozzák meg  a közterület használatot, a zöldfelületek használatát, a hirdető berendezések elhelyezését.

2. § A rendelet hatálya Ugod község közigazgatási területén található közterületekre és azok használóira terjed ki.

A közterület használat engedélyezése

3. § (1) A közterület rendeltetéstől eltérő használatához (a továbbiakban: közterület használat) közterület-használati engedély szükséges.

(2) Közterület használati engedélyt kell beszerezni:

a) önálló hirdető berendezések, cég és címtáblák

b) árusító és egyéb fülke, pavilon (pl. élelmiszer, cukorka, gyümölcs, virág, könyv, hírlap, dohány árusítására szolgáló bódé, pavilon) ideiglenes elhelyezésére,

c) a közúti közlekedéssel és fuvarozással kapcsolatos állomáshely, fedett várakozóhelyiség elhelyezésére,

d) az egyes létesítményekhez a közút területén kívül szükséges gépjármű-várakozóhelyek céljára,

e) építési munkával kapcsolatos állvány, építőanyag és törmelék elhelyezésére,

f) távbeszélőfülke, levélszekrény elhelyezésére,

g) alkalmi és mozgó árusításra, javító-szolgáltató tevékenységre,

h) kiállítás, sport-és kulturális rendezvények, továbbá mutatványos tevékenység céljára,

i) zöldfelület bármilyen célú igénybevételére,

j) közterület kereskedelmi, vendéglátó-ipari hasznosításához (pl. vendéglátó-ipari terasz, előkert, kitelepülés céljára,

k) önálló hirdető berendezések, figyelmeztető és tájékoztató, cég- és címtáblák elhelyezése.
(3) Nem kell közterület használati engedély:

a) az úttartozékok és a közúti közlekedés irányításának célját szolgáló berendezések elhelyezéséhez,

b) a közterületen, illetőleg az alatt vagy felett elhelyezett közművek hibaelhárítása érdekében végzett munkához,

c) a közút, járda építésével, javításával, fenntartásával kapcsolatban a közút, járda területének elfoglalásához.
(4) Nem adható közterület használati engedély:

a) bűzös, tűz-és robbanásveszélyes tevékenység gyakorlására, erotikus termékek bemutatására és értékesítésére, továbbá az eseti rendezvények kivételével szeszesital (kimért és palackozott) forgalmazására, kivéve a vendéglátó ipari egységek közterületen ideiglenesen kialakított kerthelyiségeit,

b) 
a közlekedés biztonságát veszélyeztető berendezések és anyagok elhelyezésére,

c) 
közúti közlekedési szolgáltatáshoz használt gépjármű közterületen történő tárolására.

d)  teher- és áruszállításra szolgáló gépjármű, mezőgazdasági vontató, vontató munkagép, pótkocsi, 12 főnél nagyobb befogadóképességű autóbusz közúton, közterületen való tárolására, kivéve a táblával kijelölt közterületeket,

e) a lakosság nyugalmát vagy a közerkölcsöt sértő tevékenység végzésére.

f) vasárnap és ünnepnap a község egész belterületén mozgó árusítás céljára.


Az engedély iránti kérelem

4. § (1) A közterület használati engedélyt annak kell kérnie, aki a közterületet használni kívánja.

(2) Ha a közterület használata építési (létesítési) engedélyhez kötött épület vagy más építmény elhelyezése céljából szükséges, az engedélyt az építtetőnek kell kérnie.

(3) Ha a közterület ideiglenes jellegű használata építési munka végzésével kapcsolatos állvány, építőanyag, törmelék, stb. elhelyezése céljából szükséges, az engedélyt a kivitelezőnek kell kérnie.

(4) A közterület használati engedély iránti kérelemnek (1. sz. melléklet) tartalmaznia kell:

a) az engedélyt kérő nevét és állandó lakhelyének illetve telephelyének címét,

b) a közterület használat célját és időtartamát vagy azt, hogy a közterületet állandó jelleggel kívánja használni,

c) a közterület használat helyének, módjának és mértékének pontos meghatározását,

d) a közterületen folytatni kívánt tevékenység gyakorlására jogosító okirat (pl. vállalkozói, működési engedély) egy másolati példányát,

e) zöldterület, közpark használata esetén a terület helyreállítására vonatkozó nyilatkozat egy példányát,

f) árusítás esetén, amennyiben az árusítást végző személy nem azonos a kérelmezővel, annak nevét és címét.

(5) Amennyiben a közterületen folytatni kívánt tevékenységet jogszabály valamely hatóság vagy más szerv engedélyéhez, hozzájárulásához köti, a közterület-használati engedély csak az engedély, hozzájárulás megléte esetében adható ki.
Az engedély megadása

5. § (1) A közterület-használati engedély iránti kérelmet az 1. számú melléklet szerinti tartalommal kell benyújtani. Az engedély megadása a polgármester hatáskörébe tartozik. A döntés meghozatalára az önkormányzati hatósági ügyekre vonatkozó szabályokat kell alkalmazni.

(2) Az engedély

- ideiglenes jelleggel meghatározott idő elteltéig, 

- a megállapított feltétel bekövetkeztéig, illetve

- visszavonásig adható meg.

(3) Élelmiszer utcai árusítására közterület-használati engedélyt csak idényjelleggel, meghatározott idő elteltéig lehet kiadni.

(4) A határozott időre szóló közterület-használati engedély legrövidebb időtartama 1 nap, amely kérelemre többször meghosszabbítható.

6. § (1) Az engedélynek tartalmaznia kell:

a) az engedélyes nevét és állandó lakó-(telep) helyének címét,

b) a közterület használat célját és időtartamát, vagy azt, hogy az engedély milyen feltétel bekövetkeztéig érvényes, illetőleg, hogy állandó jellegű,

c) a közterület használat helyének, módjának, mértékének és feltételeinek pontos meghatározását,

d) az engedélyezési eljárásban közreműködő szakhatóságok hozzájárulásában foglalt előírásokat,

e) az engedély megszüntetése vagy visszavonása esetére az eredeti állapot helyreállítására vonatkozó kötelezettség előírását,

f) közterület használati díj fizetési kötelezettség esetén a díj mértékét és fizetésének módját.

(2) A közterület használat - a 6. § (3) bekezdésében említett esetben – csak az építési munka végzésének tartamára engedélyezhető.

(3) Az anyagok és szerkezetek tárolásával kapcsolatos engedélyben azt is ki kell kötni, hogy a tárolás csak a munka-, baleset-és egészségvédelmi rendszabályokban előírt módon történhet.

(4) Az engedély megadása vagy megtagadása ügyében hozott határozatot közölni kell:

a) az engedélyezési eljárásban közreműködő szakhatóságokkal,

b) élelmiszer árusítás esetében az állami közegészségügyi felügyelővel.
A közterület használat egyéb szabályai

7. § (1) A közterület használati engedély jogosultja (a továbbiakban: engedélyes) köteles az igénybevett területet és környezetét tisztán tartani, a keletkezett hulladék, szemét elszállításáról az engedélyben foglaltaknak megfelelően gondoskodni.

(2) Az engedélyes köteles a közterület használati engedélyt, valamint a tevékenység folytatásához szükséges engedélyeket (vállalkozói, magánkereskedői igazolvány, működési engedély, díjfizetésről szóló bizonylat stb.) magánál tartani és azokat az engedélyező hatóságok vagy a rendőrség ellenőrzése esetén kérésre felmutatni.

8. § (1) A közterületen szeszesital fogyasztása tilos.

(2) Az (1) bekezdésben megfogalmazott tilalom nem vonatkozik:

a) az engedélyezett alkalmi rendezvények idejére ideiglenesen kitelepülő árusítóhelyek közvetlen környékére,

b) vendéglátó ipari előkertekre.
A közterület használati díj

9. § (1) A közterület rendeltetéstől eltérő használatáért a 2.sz. melléklet szerinti díjat kell fizetni.

(2) A díjfizetési kötelezettség megállapítása során:

a) a létesítmény által elfoglalt közterület nagyságának meghatározásánál a létesítmény alapterületét és a használatához szükséges csatlakozó terület mértékét kell figyelembe venni,

b) reklámtábla elhelyezése esetén a reklámfelület nagysága a mérvadó,

c) minden megkezdett nap, hónap, m2 egésznek számít.

(3) Az engedélyes a közterület használati díjat minden esetben fél évre előre, a határozat jogerőre emelkedésétől számított 15 napon belül, a későbbiekben pedig minden félév első hónapjának 15. napjáig köteles megfizetni. Alkalmi árusítás esetén a közterület-használati díjat az árusítás megkezdése előtt meg kell fizetni.

 (4) A közterület használati díjat a (4) bekezdésben meghatározott díjtételek alapján az engedélyező állapítja meg.

(5) A közterület használati díjat az önkormányzat 11748045-15428213-00000000 számú számlájára kell befizetni.

10. § (1)Nem kell közterület használati díjat fizetni a közműveknek (elektromos, gáz, víz-és csatornázási művek) valamint a köztisztasági szerveknek a feladatuk ellátását szolgáló létesítményei elhelyezése után.

(2) A polgármester a közterület-használati díj megfizetése alól a következő esetekben adhat részben vagy egészben mentességet:

a)  jótékony és közcélú rendezvény esetén, valamint

b) választásokkal kapcsolatos hirdetések engedélyezésével kapcsolatban.


A közterület használat megszüntetése és az engedély megvonása

11. § (1) Az engedélyező – a közterület használati engedély bevonására történő figyelmeztetés mellett határidő kitűzésével - felszólítja a szabálytalanság megszüntetésére azt az engedélyest, aki:

a) a közterületen elhelyezett árusítóhely folyamatos tisztántartásáról, fenntartásáról nem gondoskodik,

b) az engedélyezettnél nagyobb területet foglal el,

c) az engedélytől eltérő terméket árul,

d) a számára engedélyezett közterület használatot másnak átengedi,

e) a közterület használati díjat határidőig nem fizeti meg.

(2) Amennyiben az engedélyes a megadott határidőn belül kötelezettségének nem tesz eleget, tőle a közterület használati engedélyt haladéktalanul vissza kell vonni.

(3) Meg kell vonni az engedélyt, ha az engedélyes a közterületet nem az engedélyezett célra és módon használja.

(4) Ha az engedélyes a közterület használatát meg kívánja szüntetni, köteles az engedély visszavonását kezdeményezni az eljáró hatóságnál.

(5) Ha az engedély érvényét veszti, az engedélyes a saját költségén köteles az eredeti állapotot - minden kártalanítási igény nélkül - helyreállítani.
(6) Ha a közterület használat a (1) vagy (2) bekezdésben említett módon szűnik meg, a már esedékessé vált és befizetett közterület használati díjat visszakövetelni nem lehet.
Értelmező rendelkezések
12. § E rendelet alkalmazása szempontjából:
(1) Közterület: 

– az ingatlan nyilvántartásban közterületként nyilvántartott belterületi földrészlet a közúti közlekedés céljára szolgáló utak, járdák, terek stb. kivételével.
(2) Közúti közlekedési szolgáltatáshoz használt gépjármű: azon gépjármű, amellyel díj ellenében személyszállítási, árufuvarozási és autómentési tevékenységet folytatnak, továbbá minden olyan gépjármű, melynek legnagyobb megengedett összes tömege a 3500 kg-ot meghaladja.
Vegyes és záró rendelkezések

13. § A közterület használatának ellenőrzésére az engedélyező, a körjegyzőség helyszíni bírságolási joggal felruházott dolgozója és a rendőrség jogosult.

14. § (1) Szabálysértést követ el és 30.000.- Ft-ig terjedő pénzbírsággal sújtható az, aki:

a) a 3. §. (2) bekezdés a)-j) pontjaiban meghatározott célra engedély nélkül használja a közterületet,

b) a 3. §. (4) bekezdés a)-f) pontjaiban meghatározott módon és célra vesz igénybe közterületet.
(2) Az (1) bekezdésben meghatározott szabálysértés elkövetőjét a körjegyzőség erre felhatalmazott ügyintézője a szabálysértésekről szóló 1999. évi LXIX. tv. 135. § (1) bekezdésében meghatározott összegű helyszíni bírsággal sújthatja.

15. § (1) Ez a rendelet kihirdetése napján lép hatályba, de rendelkezéseit 2010. január 1-jétől kell alkalmazni.

(2) E rendelet hatálybalépésével egyidejűleg a Ugod Községi Önkormányzat Képviselő-testületének a közterületek használatáról szóló 5/2007./IV.1./ sz. rendelete hatályát veszti.

(3) E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfelelést szolgálja.

Ugod, 2009. november 19.

Vörös Tibor sk.
Horváth Mária sk.

polgármester
körjegyző

Kihirdetve: 2009. november 25.

Horváth Mária sk.


körjegyző

1. sz. melléklet

A közterületek használatáról szóló rendelethez

Kérelem

1. A kérelmező neve, személyi ig. száma: ……………………………………………………...

    Adóazonosító száma: ……………………………elérhetősége (tel.:)………………………..

2. Állandó lakhely, székhely címe: ……………………………………………………………..

3. Közterület-használat célja: ........................................................... időtartama: .......................

4. A közterület-használat

a) helye (telepítési helyszínrajz): ……………………………………………………………

b) módja, mértéke (m2-ben): ………………………………………………………………..

c) Az engedélyhez használt utca-berendezési tárgy műszaki leírása (anyaga, rögzítés módja, forgalmi rendszáma, típusa, megengedett legnagyobb összsúly stb.): ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

5. A közterületen folytatni kívánt tevékenység gyakorlására jogosító okirat száma: ……………………………………………………………………………………………

6. Az árusítást folytató személy neve, címe: …………………………………………………..


……………………………………………………………………………………………

Ugod, 20……………………………..

……………………………………

a kérelmező aláírása

2. sz. melléklet

A közterületek használatáról szóló rendelethez

A közterületek használati díjak:

	1. 
	Árusítófülke, pavilon (pl. élelmiszer, cukorka, gyümölcs,

virág, hírlap, dohány árusítására szolgáló létesítmény –büfé kocsi, bódé, pavilon stb.)


	200,-Ft/m2/nap

	2.
	Pótkocsi, munkagép, mezőgazdasági vontató
	500,-Ft/hó 


	5.
	Önálló hirdető-berendezések, (táblák, cég- és címtábla)
	 500,- Ft/m2/hó

	6.
	Építési munkával kapcsolatos építőanyag, törmelék tárolás, építési engedély birtokában az engedély kiadását követő 

                       0 – 6 hónapig

                      6 hónapon túl 


	ingyenes  

150,-Ft/m2/hó

	7.
	Alkalmi és mozgóárusítás:


	1.000,-Ft/hét


	8.
	Vendéglátó ipari előkert
	   500,-Ft/m2/hó


	9.
	Kulturális rendezvény
	díjtalan


	10.
	Mutatványos tevékenység
	100,-Ft/m2/nap


